ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องค่าธรรมเนียมใบอนุญาตประกอบกิจการกระจายเสียง หรือกิจการโทรทัศน์พ.ศ. ๒๕๕๕ โดยที่พระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓และพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑บัญญัติให้ผู้ประกอบกิจการกระจายเสียงและผู้ประกอบกิจการโทรทัศน์มีหน้าที่ต้องชำระค่าธรรมเนียมใบอนุญาตตามอัตราหลักเกณฑ์ และวิธีการที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติกำหนด ดังนั้นเพื่อให้การชำระค่าธรรมเนียมใบอนุญาตประกอบกิจการกระจายเสียงและกิจการโทรทัศน์เป็นไปด้วยความเรียบร้อยอาศัยอำนาจตามมาตรา ๒๗ (๔) (๖) (๙) (๒๔) มาตรา ๓๗ และมาตรา ๔๒แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๑๙และมาตรา ๒๖ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ.๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓มาตรา ๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติจึงออกประกาศกำหนดโครงสร้าง อัตรา เงื่อนไขหลักเกณฑ์และวิธีการชำระค่าธรรมเนียมใบอนุญาตประกอบกิจการกระจายเสียงและกิจการโทรทัศน์ไว้ดังต่อไปนี้ข้อ ๑ ประกาศนี้เรียกว่าประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง ค่าธรรมเนียมใบอนุญาตประกอบกิจการกระจายเสียง หรือกิจการโทรทัศน์ พ.ศ. ๒๕๕๕ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับ หรือคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนข้อ ๔ ในประกาศนี้ใบอนุญาต หมายถึงใบอนุญาตประกอบกิจการกระจายเสียงหรือกิจการโทรทัศน์ผู้รับใบอนุญาต หมายถึงผู้รับใบอนุญาตประกอบกิจการกระจายเสียงหรือกิจการโทรทัศน์ตามกฎหมายว่าด้วยการประกอบกิจการกระจายเสียงและกิจการโทรทัศน์คณะกรรมการ หมายถึงคณะกรรมการกิจการกระจายเสียงและกิจการโทรทัศน์สำนักงาน หมายถึงสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติรายได้[๒] หมายถึงรายได้ก่อนหักค่าใช้จ่ายจากการให้บริการของผู้รับใบอนุญาต ค่าสมาชิก รายได้จากการโฆษณาทั้งทางตรงและทางอ้อมหรือรายได้อื่นที่เกี่ยวเนื่องกับการให้บริการของผู้รับใบอนุญาตตามที่คณะกรรมการกำหนดข้อ ๕ ค่าธรรมเนียมใบอนุญาตตามประกาศนี้ประกอบด้วย๕.๑ ค่าพิจารณาคำขอใบอนุญาต เป็นค่าธรรมเนียมที่ผู้ขอรับใบอนุญาตต้องชำระเมื่อยื่นแบบคำขอรับใบอนุญาตต่อสำนักงานตามอัตราแนบท้ายประกาศนี้ และจะไม่สามารถเรียกคืนได้ไม่ว่ากรณีใดก็ตาม๕.๒ ค่าธรรมเนียมใบอนุญาตรายปีเป็นค่าธรรมเนียมใบอนุญาตที่ต้องชำระเป็นรายปีตามอัตราแนบท้ายประกาศนี้ในอัตรารวมทั้งสิ้นไม่เกินร้อยละสองของรายได้ ประกอบด้วย๕.๒.๑ ค่าธรรมเนียมใบอนุญาตให้ใช้คลื่นความถี่รายปี๕.๒.๒ ค่าธรรมเนียมใบอนุญาตประกอบกิจการรายปีข้อ๖[๓] ผู้รับใบอนุญาตมีหน้าที่ต้องชำระค่าธรรมเนียมใบอนุญาตรายปีในข้อ๕.๒ ตามหลักเกณฑ์และวิธีการดังนี้๖.๑การชำระค่าธรรมเนียมใบอนุญาตรายปีให้ชำระปีละครั้งโดยให้นำรายได้จากการประกอบกิจการที่เกิดขึ้นในรอบระยะเวลาบัญชีของผู้รับใบอนุญาตมาคำนวณค่าธรรมเนียมใบอนุญาตรายปี๖.๒ให้ผู้รับใบอนุญาตชำระเงินค่าธรรมเนียมใบอนุญาตรายปีภายในหนึ่งร้อยห้าสิบวันนับถัดจากวันสิ้นรอบระยะเวลาบัญชีพร้อมทั้งนำส่งเอกสารประกอบการพิจารณาดังนี้๖.๒.๑ผู้รับใบอนุญาตที่เป็นนิติบุคคลให้นำส่งงบการเงินประจำปีที่ผ่านการตรวจสอบและแสดงความเห็นจากผู้สอบบัญชีรับอนุญาตตามกฎหมายหรือสำนักงานตรวจเงินแผ่นดิน โดยเปิดเผยรายได้ที่เกิดขึ้นจากการให้บริการตามลักษณะใบอนุญาตที่ได้รับอนุญาตไว้ในหมายเหตุประกอบงบการเงินหรือในรูปแบบรายงานอื่นๆ ตามที่คณะกรรมการกำหนดกรณีที่ผู้รับใบอนุญาตไม่สามารถนำส่งงบการเงินประจำปีที่ผ่านการตรวจสอบและแสดงความเห็นจากผู้สอบบัญชีรับอนุญาตตามกฎหมายหรือสำนักงานการตรวจเงินแผ่นดินได้ภายในหนึ่งร้อยห้าสิบวัน นับถัดจากวันสิ้นรอบระยะเวลาบัญชีหรือปีงบประมาณให้ผู้รับใบอนุญาตนำส่งงบทดลองหรือเอกสารแสดงรายได้ที่ผู้มีอำนาจลงนามรับรองความถูกต้องแทนทั้งนี้ให้ผู้รับใบอนุญาตนำส่งงบการเงินประจำปีภายในสิบห้าวันนับถัดจากวันที่ผู้สอบบัญชีรับอนุญาตตามกฎหมาย หรือสำนักงานการตรวจเงินแผ่นดินผ่านการตรวจสอบและแสดงความเห็นแล้ว๖.๒.๒ผู้รับใบอนุญาตที่ไม่เป็นนิติบุคคลให้นำส่งหลักฐานแสดงรายได้จากการประกอบกิจการที่ได้รับรองความถูกต้องโดยผู้รับใบอนุญาต๖.๓กรณีที่ผู้รับใบอนุญาตไม่ชำระค่าธรรมเนียมใบอนุญาตรายปีให้แก่สำนักงานภายในวันครบกำหนดหรือชำระค่าธรรมเนียมใบอนุญาตรายปีไม่ครบตามจำนวนเงินค่าธรรมเนียมที่ต้องชำระ ผู้รับใบอนุญาตต้องชำระค่าธรรมเนียมใบอนุญาตรายปีและเงินเพิ่มในอัตราร้อยละหนึ่งจุดห้าต่อเดือนของจำนวนเงินค่าธรรมเนียมใบอนุญาตรายปีที่ชำระไม่ครบถ้วนโดยเศษของเดือนให้นับเป็นหนึ่งเดือนนับตั้งแต่วันถัดจากวันครบกำหนดชำระค่าธรรมเนียมใบอนุญาตรายปีจนกว่าจะชำระค่าธรรมเนียมใบอนุญาตรายปีครบถ้วน๖.๔กรณีที่ผู้รับใบอนุญาตยกเลิกการประกอบกิจการหรือถูกเพิกถอนใบอนุญาตระหว่างปีให้ผู้รับใบอนุญาตชำระค่าธรรมเนียมใบอนุญาตรายปีจนถึงวันที่ยกเลิกการประกอบกิจการหรือถูกเพิกถอนใบอนุญาตโดยจะต้องชำระให้แล้วเสร็จภายในหกสิบวันนับถัดจากวันที่ได้รับหนังสือแจ้งผลการพิจารณาให้ยกเลิกการประกอบกิจการหรือหนังสือแจ้งคำสั่งเพิกถอนใบอนุญาต๖.๕กรณีที่ใบอนุญาตสิ้นอายุในระหว่างปีให้ผู้รับใบอนุญาตชำระค่าธรรมเนียมใบอนุญาตรายปีจนถึงวันที่ใบอนุญาตสิ้นอายุโดยจะต้องชำระให้แล้วเสร็จภายในหกสิบวัน นับถัดจากวันที่ใบอนุญาตสิ้นอายุ๖.๖สำนักงานมีหน้าที่สอบทานรายได้จากการประกอบกิจการที่ผู้รับใบอนุญาตนำมาใช้เป็นฐานในการคำนวณค่าธรรมเนียมใบอนุญาตรายปีให้แล้วเสร็จภายในระยะเวลาหนึ่งร้อยยี่สิบวันนับถัดจากวันที่สำนักงานได้รับงบการเงินและเอกสารประกอบการพิจารณาครบถ้วนและอาจเรียกให้ผู้รับใบอนุญาตชี้แจงหรือนำส่งเอกสารหลักฐานหรือข้อมูลอื่นที่จำเป็นต่อการพิจารณาเพิ่มเติมภายในระยะเวลาที่กำหนดในกรณีที่พบว่าผู้รับใบอนุญาตได้ชำระค่าธรรมเนียมใบอนุญาตรายปีไว้ไม่ถูกต้องตามจำนวนที่ต้องชำระสำนักงานจะมีหนังสือแจ้งให้ผู้รับใบอนุญาตชำระค่าธรรมเนียมใบอนุญาตรายปีในส่วนที่ได้ชำระไว้ไม่ครบจำนวนที่ต้องชำระพร้อมทั้งชำระเงินเพิ่มในอัตราร้อยละหนึ่งจุดห้าต่อเดือนของจำนวนเงินค่าธรรมเนียมใบอนุญาตรายปีที่ชำระไม่ครบถ้วนโดยเศษของเดือนให้นับเป็นหนึ่งเดือน นับตั้งแต่วันถัดจากวันครบกำหนดชำระค่าธรรมเนียมใบอนุญาตรายปีจนกว่าจะชำระค่าธรรมเนียมใบอนุญาตรายปีครบถ้วน๖.๗หากผู้รับใบอนุญาตไม่ชำระหรือชำระค่าธรรมเนียมใบอนุญาตรายปีไม่ครบถ้วนภายในระยะเวลาที่กำหนดคณะกรรมการจะพิจารณากำหนดบทลงโทษตามกฎหมายว่าด้วยการประกอบกิจการกระจายเสียงและกิจการโทรทัศน์๖.๘การชำระค่าธรรมเนียมใบอนุญาตรายปี หรือค่าธรรมเนียมอื่น ๆ ตามประกาศนี้ ให้ชำระเป็นเงินสดหรือเช็คธนาคารสั่งจ่ายสำนักงานหรือวิธีการอื่นที่คณะกรรมการกำหนดข้อ ๗ คณะกรรมการอาจลดหย่อนหรือยกเว้นค่าธรรมเนียมใบอนุญาตให้แก่ผู้รับใบอนุญาตหากผู้รับใบอนุญาตแสดงให้เป็นที่ประจักษ์แก่คณะกรรมการว่าการประกอบกิจการกระจายเสียงหรือกิจการโทรทัศน์ของตนมีรายการข่าวสารหรือสาระที่เป็นประโยชน์ต่อสาธารณะตามสัดส่วนของรายการที่เป็นข่าวสารหรือสาระที่เป็นประโยชน์ต่อสาธารณะที่คณะกรรมการประกาศกำหนดหลักเกณฑ์และวิธีการดำเนินการตามวรรคหนึ่งให้เป็นไปตามระเบียบที่คณะกรรมการกำหนดข้อ ๘ คณะกรรมการอาจทบทวนโครงสร้าง อัตราและวิธีการชำระค่าธรรมเนียมใบอนุญาตตามความเหมาะสมต่อไปข้อ ๙ โครงสร้าง อัตราเงื่อนไข วิธีการชำระหรือหลักเกณฑ์เกี่ยวกับค่าธรรมเนียมใบอนุญาตประเภทอื่นใดที่ไม่ได้กำหนดไว้ในประกาศฉบับนี้ให้เป็นไปตามที่คณะกรรมการประกาศกำหนดต่อไปประกาศณ วันที่ ๓๑ ตุลาคม พ.ศ. ๒๕๕๕พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์กิจการโทรคมนาคมแห่งชาติ [เอกสารแนบท้าย]๑.อัตราค่าธรรมเนียมใบอนุญาตประกอบกิจการกระจายเสียงและกิจการโทรทัศน์แนบท้ายประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องค่าธรรมเนียมใบอนุญาตประกอบกิจการกระจายเสียง หรือกิจการโทรทัศน์ พ.ศ. ๒๕๕๕ (แก้ไขเพิ่มเติมตารางที่ ๒ อัตราค่าธรรมเนียมใบอนุญาตรายปี)[๔](ดูข้อมูลจากภาพกฎหมาย) ประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องค่าธรรมเนียมใบอนุญาตประกอบกิจการกระจายเสียง หรือกิจการโทรทัศน์ (ฉบับที่ ๒)[๕]ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๗ ผู้รับใบอนุญาตอยู่ในวันที่ประกาศนี้ใช้บังคับให้ชำระค่าธรรมเนียมใบอนุญาตรายปีตามอัตราและหลักเกณฑ์ที่กำหนดในประกาศนี้สำหรับการชำระค่าธรรมเนียมใบอนุญาตรายปีที่ครบรอบระยะเวลาบัญชีของผู้รับใบอนุญาตหรือวันที่เลิกการประกอบกิจการตามที่ได้รับใบอนุญาต หรือถูกเพิกถอนใบอนุญาตตั้งแต่วันที่ ๓๑ ธันวาคม ๒๕๕๙ เป็นต้นไป ชนิกา/จัดทำ๙ ธันวาคม ๒๕๕๙ชุติมา/ปรับปรุง๒๒ มกราคม ๒๕๖๑[๑] ราชกิจจานุเบกษาเล่ม ๑๒๙/ตอนพิเศษ ๑๗๑ ง/หน้า ๑๕/๑๒ พฤศจิกายน ๒๕๕๕[๒] ข้อ ๔ นิยามคำว่า รายได้ แก้ไขเพิ่มเติมโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง ค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์ (ฉบับที่ ๒)[๓] ข้อ ๖ แก้ไขเพิ่มเติมโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง ค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์ (ฉบับที่ ๒)[๔] ตารางที่ ๒ อัตราค่าธรรมเนียมใบอนุญาตรายปีแก้ไขเพิ่มเติมโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง ค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์ (ฉบับที่ ๒)[๕] ราชกิจจานุเบกษาเล่ม ๑๓๓/ตอนพิเศษ ๒๗๑ ง/หน้า ๑๓/๒๔ พฤศจิกายน ๒๕๕๙